নাজমুন মুনিরা ন্যান্সি

নাজমুন মুনিরা ন্যান্সি (জন্ম: ১৩ ডিসেম্বর ১৯৮৮), ন্যান্সি নামে পরিচিত, একজন বাংলাদেশী সংগীতশিল্পী। তার সঙ্গীত জীবন শুরু হয় ২০০৬ সালে হৃদয়ের কথা চলচ্চিত্রের গান গেয়ে। ২০০৯ সালের তার প্রথম অ্যালবাম ভালোবাসা অধরা মুক্তি পায়। ২০১১ সালের প্রজাপতি চলচ্চিত্রের গানে কণ্ঠ দিয়ে তিনি প্রথমবারের মত জাতীয় চলচ্চিত্র পুরস্কার অর্জন করেন। এছাড়া মেরিল-প্রথম আলো পুরস্কার-এ ২০১০ থেকে ২০১৬ সাল পর্যন্ত টানা সাতবার তারকা জরিপে শ্রেষ্ঠ কণ্ঠশিল্পী (নারী) বিভাগে পুরস্কার অর্জন করেন। ন্যান্সির বাড়ি নেত্রকোণার সাতপাইতে। ২০০৬ সালে ভালোবেসে বিয়ে করেন ব্যবসায়ী আবু সাঈদ সৌরভকে। আনুষ্ঠানিকভাবে ২০১২ সালের ২৪ মে ছয় বছরের সংসারজীবনের ইতি টানেন নাজমুন মুনিরা ন্যান্সি। তাদের একমাত্র মেয়ে রোদেলা। তিনি পরবর্তীতে নাজিমুজ্জামান জায়েদকে ২০১৩ সালের ৪ মার্চ বিয়ে করেছেন। জায়েদ ময়মনসিংহ পৌরসভায় চাকরি করছেন এবং ব্যবসার সঙ্গেও জড়িত। ২০২১ সালের এপ্রিল মাসে এক ফেসবুক স্ট্যাটাসে নাজিমুজ্জামান জায়েদের সঙ্গে একসঙ্গে থাকছেন না বলে জানান ন্যান্সি। একই বছরের জুলাই মাসে আরেক ফেসবুক স্ট্যাটাসে তৃতীয় বারের মতো বিয়ের পিঁড়িতে বসার ঘোষণা দেন ন্যান্সি। ২০০৬ সালে হৃদয়ের কথা ছবির গানে কণ্ঠ দিয়ে মিডিয়ায় যাত্রা শুরু হয় ন্যান্সির। একই বছরে বিজ্ঞাপনের জিঙ্গেলেও অভিষেক হয় তার। পরের বছরে ২০০৮ সালে আকাশ ছোঁয়া ভালোবাসা ছবির "পৃথিবীর যত সুখ যত ভালোবাসা" গানটির মাধ্যমে রাতারাতি আলোচনায় আসেন ন্যান্সি। এই বছর আমার আছে জল এবং চন্দ্রগ্রহণ চলচ্চিত্রের গানেও কণ্ঠ দেন। ২০০৯ সালে সংগীতা থেকে বের হয় ন্যান্সির প্রথম একক অ্যালবাম ভালোবাসা অধরা;এছাড়া থার্ড পারসন সিঙ্গুলার নাম্বার চলচ্চিত্রে হাবিব ওয়াহিদের সঙ্গীত পরিচালনায় তার সাথে দ্বৈত "দ্বিধা গানটি শ্রোতাপ্রিয়তা লাভ করে। এই গানের জন্য তিনি প্রথমবারের মত মেরিল-প্রথম আলো পুরস্কার-এ তারকা জরিপে শ্রেষ্ঠ কণ্ঠশিল্পী (নারী) বিভাগে পুরস্কার লাভ করেন। ২০১০ সালে হাবিবের সঙ্গীত পরিচালনায় খোঁজ-দ্য সার্চ চলচ্চিত্রে "এতো দিন কোথায় ছিলে" এবং ভালোবাসলেই ঘর বাঁধা যায় না চলচ্চিত্রে "বুকের ভিতর" গানে কণ্ঠ দেন। ২০১১ সালে প্রজাপতি চলচ্চিত্রে "স্পর্শ" ও "দু দিকে বসবাস" গানে কণ্ঠ দেন। এই চলচ্চিত্রের গানের জন্য তিনি প্রথমবারের মত জাতীয় চলচ্চিত্র পুরস্কার অর্জন করেন। এছাড়া কে আপন কে পর চলচ্চিত্রের গানে কণ্ঠ দেন। ২০১২ সালে ন্যান্সির দ্বিতীয় অ্যালবাম রঙ মুক্তি পায়। এবছর ভালোবাসার রঙ চলচ্চিত্রের "গভীরে আরো গভীরে" ও "ভালোবাসার একটু বেশি" গানে কণ্ঠ দেন। ২০১৩ সালে মুক্তি পায় তার তৃতীয় একক অ্যালবাম মায়াবি আকাশ নীল এবং আসিফ আকবর-এর সাথে দ্বৈত অ্যালবাম ঝগড়ার গান। এই বছর পূর্ণদৈর্ঘ্য প্রেম কাহিনী চলচ্চিত্রের "আকাশ হতে আমি চাই" গানে কণ্ঠ দেন। এই গানের জন্য তিনি টানা পঞ্চমবারের মত তারকা জরিপে শ্রেষ্ঠ কণ্ঠশিল্পী (নারী) বিভাগে মেরিল-প্রথম আলো পুরস্কার লাভ করেন। ২০১৬ সালে তিনি সুইটহার্ট ও নিয়তি চলচ্চিত্রে কণ্ঠ দেন। এছাড়া সাউন্ডটেকের ব্যানারে তার চতুর্থ একক অ্যালবাম ভালোবাসো বলে বের হয়। এই অ্যালবামের গীত রচনা করেছেন আহমেদ রিজভী এবং সুর ও সঙ্গীত পরিচালনা করেছেন শফিক তুহিন। ২০১৪ সালের ১১ই সেপ্টেম্বর ন্যান্সি বাংলাদেশ জাতীয়তাবাদী দল (বিএনপি)-এর অঙ্গ সংগঠন বাংলাদেশ জাতীয়তাবাদী সাংষ্কৃতিক সংস্থা (জাসাস)-এর ঢাকা মহানগর দক্ষিণ শাখার সহ-সভাপতিত্ব গ্রহণ করেন। জাতীয় চলচ্চিত্ৰ পুরস্কার মেরিল-প্রথম আলো পুরস্কার যুগান্তর পারফরম্যান্স অ্যাওয়ার্ড কালচারাল জার্নালিস্ট ফেডারেশন অব বাংলাদেশ (সিজেএফবি) পুরস্কার মিডিয়া জার্নালিস্ট অ্যাসোসিয়েশন অব বাংলাদেশ বায়োস্কোপ বর্ষসেরা পুরস্কার দিলশাদ নাহার কনা কাদের, মনজুর (২৪-০৫-২০১২)। "দাম্পত্যে ইতি টানলেন ন্যান্সি"। দৈনিক প্রথম আলো। ২০১৯-১১-০৯ তারিখে মূল থেকে আর্কাইভ করা। সংগ্রহের তারিখ ১১ ফেব্রুয়ারি ২০১৭।  এখানে তারিখের মান পরীক্ষা করুন: |তারিখ= (সাহায্য) "নাজমুন মুনিরা ন্যান্সি"। priyo.com profiles। ৫ ফেব্রুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ২০১৪-০৯-৩।  এখানে তারিখের মান পরীক্ষা করুন: |সংগ্রহের-তারিখ= (সাহায্য) "সেপ্টেম্বরে তৃতীয় বিয়ে করছেন ন্যান্সি"। এনটিভি অনলাইন (ntvbd.com)। ঢাকা। জুলাই ২৮, ২০২১। সংগ্রহের তারিখ জুলাই ২৮, ২০২১।  "আমার গানের অন্তর বাহির"। আনন্দ আলো। ২০১৭-০৪-২৩। সংগ্রহের তারিখ ২০১৯-০৯-২২।  তারেক, তানভীর (১৭ জানুয়ারি ২০১৩)। "জাতীয় চলচ্চিত্র পুরস্কার পেলেন ন্যান্সি"। দৈনিক ইত্তেফাক। সংগ্রহের তারিখ ১১ ফেব্রুয়ারি ২০১৭।  রাব্বিকীন, ফয়সাল (১৭ এপ্রিল ২০১৬)। "উৎসবমুখর ন্যান্‌সি"। দৈনিক মানবজমিন। সংগ্রহের তারিখ ১১ ফেব্রুয়ারি ২০১৭।  "রাজনীতির মাঠে ন্যান্সি"। দৈনিক প্রথম আলো। সংগ্রহের তারিখ ১১ ফেব্রুয়ারি ২০১৭।  "Ananta Jalil and Barsha win CJFB Performance Award"। ১২ মে ২০১৫ তারিখে মূল থেকে আর্কাইভ করা। সংগ্রহের তারিখ ১৪ মার্চ ২০১৫।  উইকিমিডিয়া কমন্সে নাজমুন মুনিরা ন্যান্সি সংক্রান্ত মিডিয়া রয়েছে। বাংলা মুভি ডেটাবেজে "নাজমুন মুনিরা ন্যান্সি"" ইন্টারনেট মুভি ডেটাবেজে নাজমুন মুনিরা ন্যান্সি (ইংরেজি) ফেসবুকে নাজমুন মুনিরা ন্যান্সি